Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: A 28/2000. (IX. 21.) OM rendelet mellékletében (V. KERETTANTERV A SZAKISKOLÁK
Paragraph Index: 9

1. A szakiskolai kerettanterveket meghatározó jogszabályi feltételek A szakiskola kilencedik évfolyamán az általános műveltséget megalapozó nevelés-oktatás, pályaorientáció, gyakorlati oktatás, a tizedik évfolyamán – a kötelező tanórai foglalkozások legfeljebb negyven százalékában – szakmai alapozó elméleti és gyakorlati oktatás folyik. A gyakorlati oktatást iskolai tanműhelyben kell megszervezni.1 A szakiskola tanulója – az átvételre és a felvételre vonatkozó rendelkezések szerint (42. §, 46. §, 66–67. §) – folytathatja tanulmányait egy másik szakiskola, általános iskola, középiskola megfelelő évfolyamán.2 Ha a szakiskolai nevelés és oktatás – középiskolai nevelést és oktatást ellátó – többcélú intézményben folyik, a szakiskola tanulója a szakmai vizsga letételét követően – a kilencedik–tizedik évfolyamon folytatott tanulmányainak beszámításával – folytathatja tanulmányait az érettségi vizsgára történő felkészülés céljából.3 A kerettanterv ajánlást tartalmaz a szakiskolában a pályaorientációra, a szakmai előkészítő, szakmai alapozó oktatásra, továbbá az általános műveltséget megalapozó nevelés-oktatás és a pályaorientáció, 1 Kt. 27. § (2) 2 Kt. 27. § (6) 3 Kt. 27. § (15) 2006/79/II. szám a szakmai előkészítő, szakmai alapozó oktatás, illetve a szakmai elméleti és gyakorlati képzés időbeli tagolására, időkereteire, arányaira.4 A közoktatási törvényben szabályozott szakiskolai pályaorientáció, szakmai előkészítő ismeretek oktatása és a szakmai alapozó oktatás során elsajátított és igazolt ismeretek tanulmányokba való beszámításáról a szakképzést folytató intézmény vezetője dönt.5

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes